**LATVIJAS REPUBLIKAS MINISTRU KABINETS**

2012.gada \_\_\_.\_\_\_\_\_\_\_\_\_ Rīkojums Nr.\_\_\_\_

Rīgā (prot. Nr.\_\_, \_\_\_.§)

**Par finansējuma piešķiršanu Finanšu ministrijai** **Valsts ieņēmumu dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai**

1. Finanšu ministrijai, sagatavojot priekšlikumus likumprojektam par valsts budžetu 2013.gadam, paredzēt finansējumu Finanšu ministrijai Valsts ieņēmumu dienesta administratīvās ēkas Talejas ielā 1, Rīgā, telpu nomas maksas, aprīkojuma iegādes, pārcelšanās un uzturēšanas izdevumu segšanai, tai skaitā:
	1. valsts budžeta ilgtermiņa saistībām telpu Talejas ielā 1, Rīgā (nekustamā īpašuma kadastra Nr.0100 085 2143), nomas maksas izdevumu segšanai valsts akciju sabiedrībai „Valsts nekustamie īpašumi” – 2014.gadā 5 255 637 latu apmērā, turpmākajos 29 gados ik gadu 5 445 953 latu apmērā un 2044.gadā 190 316 latu apmērā;
	2. izdevumiem vienreizēju pasākumu veikšanai šādiem mērķiem:
		1. aprīkojuma (piemēram, mēbeļu, iekārtu, tehniskā aprīkojuma) iegādes un ar to saistīto izdevumu segšanai – 2013.gadā 509 703 latu apmērā un 2014.gadā 3 510 465 latu apmērā;
		2. pārcelšanās izdevumu segšanai – 2014.gadā 130 141 latu apmērā;
		3. Valsts ieņēmumu dienesta nepārtrauktas darbības nodrošināšanas izdevumu segšanai – 2014.gadā 1 549 548 latu apmērā;
	3. pamatbudžeta bāzē finansējumu telpu Talejas ielā 1, Rīgā un iekārtu uzturēšanas izdevumu segšanai šādiem mērķiem:
		1. komunālo pakalpojumu izdevumu segšanai – 2014.gadā 91 382 latu apmērā, 2015.gadā un turpmāk ik gadu 121 005 latu apmērā;
		2. apsaimniekošanas izdevumu segšanai – 2014.gadā 791 920 latu apmērā, 2015.gadā un turpmāk ik gadu 823 232 latu apmērā;
		3. nekustamā īpašuma apdrošināšanas izdevumu segšanai – 2014.gadā un turpmāk ik gadu 13 483 latu apmērā;
		4. apsardzes un ar apsardzes infrastruktūras uzturēšanu saistīto izdevumu segšanai – 2014.gadā un turpmāk ik gadu 102 564 latu apmērā;
		5. ar informācijas tehnoloģiju (IT) uzturēšanu saistīto izdevumu segšanai – 2014.gadā 134 954 lata apmērā, 2015.gadā un turpmāk ik gadu 110 598 latu apmērā;
		6. uzkrājumiem izdevumu plānotajiem kārtējiem remontiem segšanai – 2016.gadā un turpmāk ik gadu 67 895 latu apmērā.
2. Valsts ieņēmumu dienestam un valsts akciju sabiedrībai „Valsts nekustamie īpašumi” divu mēnešu laikā noslēgt priekšlīgumu par nekustamā īpašuma Talejas ielā 1, Rīgā, (nekustamā īpašuma kadastra numurs 0100 085 2143) apakšnomas līguma noslēgšanu.
3. Finanšu ministrijai (valsts akciju sabiedrībai „Valsts nekustamie īpašumi”) pēc minētā objekta nodošanas ekspluatācijā četru mēnešu laikā precizēt nomas maksas apmēru, atbilstoši faktiskajām būvniecības un piesaistītā kapitāla izmaksām, un uzturēšanas izdevumu apmēru, atbilstoši faktiskajām nekustamā īpašuma apsaimniekošanas un uzturēšanas izmaksām, un normatīvajos aktos noteiktā kārtībā iesniegt Ministru kabinetā rīkojuma projektu par šā rīkojuma 1.punktā minēto valsts budžeta ilgtermiņa saistību un pamatbudžeta bāzes izdevumu precizēšanu.
4. Atzīt par spēku zaudējušu Ministru kabineta 2006.gada 13.jūlija rīkojumu Nr.522 „Par koncepciju „Par Valsts ieņēmumu dienesta centrālā aparāta struktūrvienību izvietošanu vienotās darba telpās”” (Latvijas Vēstnesis, 2006, 111.nr.).

Ministru prezidents V.Dombrovskis

Finanšu ministrs A. Vilks

Iesniedzējs: Finanšu ministrs A.Vilks

16.07.2012 10:54

A.Gulbe

67024698, Aiga.Gulbe@vni.lv

K.Vīksne

67090295, Kristaps.Viksne@vid.gov.lv